stanford-oval/wikipedia huggingface dataset:
Hadsel

Hadselin väestökehitys vuosina 1951–2010.
Hadsel on Norjan kunta. Se sijaitsee Nordlandin läänissä jakaantuneena Lofoottien ja Vesterålenin saaristoon. Sen keskustaajama on Stokmarknes. Muita merkittäviä taajamia on mm. Melbu. Hadselin nykyinen kunnanvaakuna on vuodelta 1976, sen neljä kultaista rengasta kuvaavat kunnan neljää pääsaarta Hadseløyaa, Hinnøyaa, Langøyaa ja Austvågøyaa. Vuoden 2023 alussa Hadselissa oli 8 184 asukasta.
Stokmarknesissa sijaitsee Hurtigruten-museo. Sen lähellä sijaitsee myös Skagenin lentokenttä joka on Norjan vilkkain pienkenttä vuosittaisella 100 000 hengen matkustajamäärällään. Rikkonaiseen saaristoon levittäytyvän kunnan eri osat on yhdistetty toisiinsa lukuisin silloin ja tunnelein. Merkittävin niistä on joulukuussa 2007 avattu mantereelta Lofooteilla sijaitsevaan Fiskebøliin johtava Lofast-tietunneli.[lähde? ]
Hadselin hallinnollisena johtajana on vuodesta 2022 toiminut Janne Kankaala. Pormestarina toimii Lena Arntzen.
Media

Hadselissa ilmestyy paikallislehti Vesteraalens Avis.
Kuvia

Hadselin kirkko
Stokmarknes
Maantie 885 Hadselin kunnassa.
Tunnettuja henkilöitä

Dag Jostein Fjærvoll (1947–2021), poliitikko
Kjell-Børge Freiberg (s. 1971), poliitikko
Asbjørn Herteig (1919–2006), arkeologi
Oddrunn Pettersen (1937–2002), poliitikko
Aiheesta muualla

Kuvia tai muita tiedostoja aiheesta Hadsel Wikimedia Commonsissa
Nordlandin läänin kunnat
Alstahaug
Andøy
Ballangen
Beiarn
Bindal
Bodø
Brønnøy
Bø
Dønna
Evenes
Fauske
Flakstad
Gildeskål
Grane
Hadsel
Hamarøy
Hattfjelldal
Hemnes
Herøy
Leirfjord
Lurøy
Lødingen
Meløy
Moskenes
Narvik
Nesna
Rana
Rødøy
Røst
Saltdal
Sortland
Steigen
Sømna
Sørfold
Tjeldsund
Træna
Tysfjord
Værøy
Vefsn
Vega
Vestvågøy
Vevelstad
Vågan
Øksnes
Norjan läänit | Norja
Ganeungin asema

| Ganeung 가능 佳陵 |
| --- | --- |

 Soulin metro 
Perustiedot
Metrolinjat:   1 
Sijainti:  37°44′54″N, 127°02′39″E
Osoite:  633 Pyeonghwaro, Uijeongbu-si, Gyeonggi-do
Paikkakunta:  Uijeongbu
Avattu:  5. lokakuuta 1987
Käyttäjiä (ark.):  17 393
Etäisyydet
Nogyang:  1,3 km
Uijeongbu:  1,2 km
Rakenne
Tyyppi:  maanpäällinen
Laituriraiteita:  3
Ganeungin asema (kor. 가능역, hanja 佳陵驛, engl. Ganeung Station) on metroasema pohjoisessa Uijeongbussa, Etelä-Koreassa. Aseman kautta kulkee Soulin metron linja 1. Asema oli aikaisemmin linja 1:n pohjoisin asema, ennen kuin linjaa laajennettiin Soyosaniin.
Historia

Asema rakennettiin alun perin rautatieasemaksi vuonna 1961 ja nimettiin Gareungin asemaksi. Asema purettiin vuonna 1963. Se rakennettiin uudelleen Uijeongbu Bukbun asemaksi ja nimettiin uudelleen Ganeungiksi vuonna 2006.
Laiturit

Laiturilta 1: Seongbuk / Guro / Incheon
Laiturilta 2: Soyosan / Dongducheon / Yangju
Uloskäynnit

Uloskäynti 1: Ganeung 1-dongin virasto, Korean kansallinen punainen risti, Uijeongbun tyttöjen lukio, Uijeongbun tyttöjen yläaste, Uijeongbun teknillinen korkeakoulu, Korea Electric Power Corporation
Uloskäynti 2: Baeyoung ala-aste, Uijeongbu Joongangin ala-aste, Uijeongbu 1-dongin postitoimisto
Uloskäynti 3: pysäköintialue
| 0 | 1 | 2 |
| --- | --- | --- |
| Edeltävä asema: Nogyang Soyosaniin päin |  Linja 1 | Seuraava asema: Uijeongbu Incheoniin päin |
Gogmagog (taruolento)

Gogmagog
Gogmagog on brittein kansanperinteessä esiintyvä taruolento.
Tarun mukaan Britteinsaaria hallitsi ennen hurjien jättien joukko. Britanniaa kutsuttiin siihen aikaan Albioniksi. Gogmagog oli näistä jäteistä kaikkein voimakkain ja eli muita pidempään. Näillä olennoilla kerrottiin olevan runsaan parinkymmenen miehen voimat. Gogmagog ja muut rodun edustajat kasvoivat jopa nelimetrisiksi jäteiksi. Gogmagog näytti inhottavan rumalta ja pelottavalta. Albionin kalsean ilmaston vuoksi hän oli verhoutunut eläimen taljaan.
Gogmagogin väkivaltaisuus selittyi perinnöllisillä tekijöillä. Diocletianuksella, Rooman keisarilla, oli 33 tytärtä. He olivat kaikki villejä ja aiheuttivat kaikenlaista harmia. Naiset pakotettiin avioliittoon, mutta tapettuaan miehensä heidät karkotettiin tuuliajolle laivaan. Alus rantautui muinaisen Britannian rannikolle. Naiset tekivät sopimuksen paholaisen kanssa ja synnyttivät jättiläisten suvun. Olennot surmasivat saaren muut asukkaat ja hallitsivat paikkaa siihen asti, kunnes troijalaiset puuttuivat tilanteeseen.
Tarun mukaan troijalaiset maahanmuuttajat tunkeutuivat Albioniin ja joutuivat yhteenottoihin jättien kanssa. Vaikka jätit olivat voimiltaan mahtavampia kuin troijalaiset, niin troijalaiset kukistivat jätit sotataitonsa ja ylivoimansa turvin.
Gogmagog oli rotunsa viimeinen edustaja. Gogmagog ja troijalainen soturi Corineus kävivät kaksintaistelun. Raa'an ottelun päätteeksi Corineus heitti Gogmagogin alas jyrkänteeltä kiviin ja mereen.
Heureka

Heureka (m.kreik. ηὕρηκα, ”olen löytänyt”) tai eureka voi viitata seuraaviin:
”Heureka!”, Arkhimedeen sanomaksi väitetty lentävä lause
Tiedekeskus Heureka Vantaalla
Heureka, suomalainen yhtye
4133 Heureka, asteroidi
Eureka, tutkimuskeskus Ellesmerensaarella Kanadassa
Eureka, kaupunki Kaliforniassa
Eurekan piirikunta, piirikunta Nevadassa, Yhdysvalloissa
Eureka, yhdysvaltalainen scifi-televisiosarja
5261 Eureka, asteroidi
Eureka, Euroopan valtioiden välinen tutkimuksen ja tuotekehityksen yhteistoimintaverkosto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heureka”, voi hakea sivunnimihaulla, laajalla sivunnimihaulla tai tekstihaulla.
Frans Sjöström

| Frans Sjöström |
| --- | --- |
 Frans Sjöström
Henkilötiedot
Koko nimi:  Frans Anatolius Sjöström
Syntynyt: 3. heinäkuuta 1840 Turku
Kuollut: 1. elokuuta 1885 (45 vuotta) Rönnskär
Kansalaisuus:  Suomi
Arkkitehti
Koulutus:  Turun teknillinen reaalikoulu Tukholman taideakatemia
Taidesuuntaus:  uusrenessanssi uusklassismi
Merkittävät työt:  Kuopion kaupungintalo Kiteen kirkko Lapinlahden kirkko Helsingin kirurginen sairaala Viipurin kansakoulu Turun kaupungintalo Rouvasväen raamattuseuran rukoushuone
Frans Anatolius Sjöström (3. heinäkuuta 1840 Turku – 1. elokuuta 1885 Rönnskär) oli suomalainen arkkitehti. Hänen isänsä oli kruununnimismies ja kehruuhuoneen tarkastaja F. W. Sjöström.
Sjöström opiskeli teknillisessä reaalikoulussa Turussa ja vuodesta 1861 Tukholman taideakatemiassa. Vuosina 1869–72 hän oleskeli valtioavun turvin ulkomailla. Sjöström työskenteli jonkin aikaa F. W. Scholanderin toimistossa. Vuodesta 1872 hän toimi opettajana Polyteknillisessä opistossa Helsingissä.
Hänen tuotantonsa edustaa uusrenessanssityyliä. Hänen töihinsä kuuluvat muun muassa Helsingissä sijaitseva Teknillisen korkeakoulun entinen päärakennus Hietalahdentorilla, Kuopion kaupungintalo, Kiteen kirkko, Lapinlahden kirkko, Helsingin kirurgisen sairaalan arkkitehtitöiden yhdistely, Viipurin kansakoulu, Turun Seurahuoneen muutos kaupungintaloksi ja Rouvasväen raamattuseuran rukoushuone Turussa.
Galleria

Polyteknillisen koulun (myöhemmin Teknillisen korkeakoulun) päärakennus Hietalahdentorilla Helsingissä, 1877. Myöhemmin rakennuksessa toimivat Helsingin teknillinen oppilaitos ja sen seuraaja Metropolia Ammattikorkeakoulu.
Lapinlahden kirkko, 1880.
Kiteen kirkko, 1886.
Viipurin kansakoulu.
Aiheesta muualla

Kuvia tai muita tiedostoja aiheesta Frans Sjöström Wikimedia Commonsissa
Ruotsin kuninkaallisessa taideakatemiassa 
 opiskelleita suomalaisia
Johan Jacob Ahrenberg, Anton Wilhelm Arppe, Charles Bassi, Johan Zacharias Blackstadius, Edla Blommér, Erik Cainberg*, Theodor Decker, Robert Wilhelm Ekman*, Erik Enroth, Gustaf Wilhelm Finnberg, Johan Erik Hedberg, Johan Gustav Hedman, Gustaf Erik Hedman, Theodor Höijer, Karl Emanuel Jansson, Johan Knutson, Unto Koistinen, Helmi Kuusi, Aleksander Lauréus*, Johan Erik Lindh, Frans Wilhelm Lüchow, Erik Johan Löfgren, Karl Peter Mazér, Hjalmar Munsterhjelm, Martti Mäki, Victorine Nordenswan, Johan Oldenburg, Antero Olin, Erik Palmstedt, Jacob Rijf, Mathilda Rotkirch, Carl Axel Setterberg, Carl Eneas Sjöstrand, Frans Sjöström, Anita Snellman, Erland Stenberg, Johan Henrik Strömer, Emanuel Thelning, Isak Wacklin, Ferdinand von Wright, Magnus von Wright, Wilhelm von Wright 
 * agré
Gianni Franciolini

Gianni Franciolini (1951).
Anna Maria Ferrero ja Gianni Franciolini elokuvan Villa Borghese kuvauksissa 1953.
Gianni Franciolini (Giovanni Battista Franciolini; 1. kesäkuuta 1910 Firenze – 1. tammikuuta 1960 Rooma) oli italialainen elokuvaohjaaja ja käsikirjoittaja.
Franciolini aloitti elokuvien tekemisen nuorena. Hän matkusti 20-vuotiaana vuonna 1930 Pariisiin, jossa hän oleskeli avantgarde-piireissä ja oli Eugène Deslawin ja Georges Lacomben apulaisohjaajana. Palattuaan Italiaan hän oli avustajana Camillo Mastrocinquen ja Mario Soldatin elokuvissa. Hän debytoi ohjaajana vuonna 1939 ja teki kolme dokumenttia, yhden Firenzestä Ubaldo Magnaghin kanssa, yhden Roomasta ja kolmannen nimeltä Vérités sur l'Italie.
Franciolini ohjasi vuonna 1942 yhden menestyneimmistä teoksistaan ​​Fari nella nebbia, jossa hän osoitti kykynsä luoda aistillisuutta, tunnelmia ja synkkyyttä, johtuen ilmeisistä ranskalaisten filmien vaikutuksesta (ohjaajat Jean Renoir ja Marcel Carné erityisesti). Se on laskettava niihin elokuviin, jotka tasoittivat hänen tietään neorealismiin.
Sodan jälkeen Franciolini kuvasi muita, edelleen teatteriteksteihin perustuvia melodraamoja, kuten Vivianin Notte di tempesta (1946), tai kirjallisia, kuten Tolstoin Kreutzersonaattiin pohjautuvan filmin Amanti senza amore. Käsikirjoittaja Cesare Zavattinin kanssa Franciolini astui neorealismin tielle. Sen vaikutuksesta hän ryhtyi 1950-luvun puolivälissä tekemään episodisia elokuvia.
Elokuvan Villa Borghese (1953) kuvauksissa Franciolini osoitti Simone Emilianin mukaan hienoa herkkyyttä naismuotokuvien rakentamisessa, jotka tietyllä tavalla näyttävät ennakoivan Antonio Pietrangelin elokuvia.
Elokuvalla Racconti romani (1955) Franciolini voitti parhaan ohjaajan ja parhaan tuottajan David di Donatello -palkinnon (tuottajana Niccolò Theodoli).
Filmografia

Vérité sur l'Italie (1939)
L'ispettore Vargas (1940)
Fari nella nebbia (1942)
Giorni felici (1943)
Addio, amore! (1943)
Notte di tempesta (1946)
Amanti senza amore (1947)
La sposa non può attendere (1949)
Kohtalon kilparata (Ultimo incontro) (1951)
Päivää elefantti (Buongiorno, elefante!) (1952)
Meidän naisemme (Siamo donne) (1953)
Nainen kadulta (Il mondo le condanna) (1953)
Villa Borghese (1953)
Il letto (Jakso Il divorzio) (1954)
Racconti romani (1955)
Le signorine dello 04 (1955)
Peccato di castità (1956)
Kesätarinoita (Racconti d'estate) (1958)
Ferdinando I° re di Napoli (1959)
Gogon riuttamuodostuma

Materpiscis attenboroughin luuranko, jossa on alkio sisällä, löytyi Gogon muodostumasta.
Gogon muodostuma on Länsi-Australiassa sijaitseva stratigrafinen muodostuma, jossa on säilynyt myöhäisdevonikauden (Frasne-vaiheen) riuttojen eläimistön fossiilisia jäänteitä. Sen enimmäispaksuus on 430 metriä. Se on muodostunut vaaleanharmaista liuskeista ja silttikivestä, ja siinä on ohuita kalkkikivisiä linssejä ja runsaita kalkkikiven kivettymien kerroksia. Muodostumassa esiintyviin eläimiin kuuluu eurypteridien, säde-eläinten, panssarihaiden, viuhkaeväisten jne. fossiileja.
Gerald Häfner

| Gerald Häfner |
| --- | --- |

Euroopan parlamentin jäsen
 2009–2014  
Henkilötiedot
Syntynyt: 3. marraskuuta 1956 (ikä 67) München
Tiedot
Puolue:  Liittouma 90/Vihreät
Gerald Häfner (s. 3. marraskuuta 1956) on saksalainen vihreä poliitikko, joka oli Euroopan parlamentin jäsenenä 2009–2014. Hän on istunut lisäksi kolmeen otteeseen Saksan liittopäivillä.
Häfner oli vuonna 1980 perustamassa Saksan vihreitä. Hän istui Saksan liittopäivillä kolmeen otteeseen, 1987–1990, 1994–1998, 2001–2002. Häfner toimi 2009–2014 Euroopan parlamentin edustajana ja kuului Vihreät / Euroopan vapaa allianssi -ryhmään. Hän oli suhteista Korean niemimaahan vastaavan valtuuskunnan varapuheenjohtaja ja kuului Oikeudellisten asioiden valiokuntaan ja Perussopimus-, työjärjestys- ja toimielinasioiden valiokuntaan.
Aiheesta muualla

Kuvia tai muita tiedostoja aiheesta Gerald Häfner Wikimedia Commonsissa
Halofiili

Halofiilit ovat eliöitä, jotka viihtyvät korkeassa suolapitoisuudessa. Halofiili on eräs esimerkki ekstremofiilisestä organismista. Halofiilit voidaan jakaa lieviin, kohtalaisiin ja erittäin halofiilisiin organismeihin. Määritelmä riippuu natriumkloridin pitoisuudesta, jonka eliö vaatii. Useat merieliöt ovat lieviä halofiileja, mutta kohtalaiset ja erittäin halofiiliset organismit ovat yleensä erikoistuneita mikrobeja, jotka elävät suolaisemmissa ympäristöissä kuin merivesi. Hyvin suolaisia paikkoja on maapallolla paljon, esimerkiksi aavikolla, rannikoilla, syvän meren pohjukoissa ja maanalaisissa suolakaivoksissa. Halofiileissa on heterotrofisia, fototrofisia ja metanogeenisia arkkeja, fotosynteettisiä, litotrofisia ja heterotrofisia bakteereja sekä fotosynteettisia ja heterotrofisia eukaryootteja. Esimerkkejä hyvin sopeutuneista ja laajalle levinneistä erittäin halofiilisista organismeista on esimerkiksi Halobacterium sp. NRC-1, syanobakteeri kuten Aphanothece halopytica ja viherlevä Dunaliella salina. Monisoluisista halofiilisista eukaryooteista on esimerkiksi suolasimpukka. Halofiilit voivat esimerkiksi tuottaa happamia proteiineja lisätäkseen osmoottisen stressin sietokykyä.
Aiheesta muualla

Tieteen termipankki: Halofiili
Heuliez

Heuliez oli vuosina 1920–2013 toiminut ranskalainen yritys, joka valmisti ja suunnitteli automalleja monille autovalmistajille. Se oli erikoistunut tekemään pieniä eriä farmari- ja avomalleja.
Heuliezin valmistamat automallit:
Citroën BX Station Wagon (1985–1993)
Citroën Visa Chrono (1984)
Citroën Visa Mille Pistes (1984)
Citroën Visa Convertible (1984)
Citroën BX 4TC (1986)
Citroën CX Break (1989–1991)
Citroën XM Break (1992–1999)
Citroën Xantia Break (1995–2000)
Opel Tigra TwinTop (2004–2009)
Peugeot 206 CC (2001–2009)
Heinälampi (Petäjävesi, kirkonkylä)

| Heinälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°17′51″N, 25°11′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Petäjäveden alue (14.53)
Laskujoki:  oja Ihakkijokeen 
Järvinumero:  14.534.1.002
Mittaustietoja
Pinnankorkeus:  133,4 m  
Pituus:  510 m  
Leveys:  320 m  
Rantaviiva:  1,251 km  
Pinta-ala:  9,82 ha  
Saaria:  ei saaria 
 fiHeinälampi 
Heinälampi  on Keski-Suomessa Petäjävedellä kirkonkylän lähellä sijaitseva lampi.
Maantietoa

Lampi on 510 metriä pitkä, 320 metriä leveä, ja sen pinta-ala on 9,8 hehtaaria. Lammella ei ole kartan mukaan saaria. Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Petäjäveden alueella (14.53), jonka Lammasjoen valuma-alueeseen (14.534) se kuuluu. Lammen vedenpinnan korkeus on 133,4 metriä mpy.
Hannah Montana 2: Non-Stop Dance Party

| Hannah Montana 2: Non-Stop Dance Party Hannah Montana |
| --- | --- | --- |

Remix-albumin tiedot
 Julkaistu: 29. tammikuuta 2008
 Tyylilaji: purukumipop, dancepop
 Kesto: 40.09
 Levy-yhtiö: Walt Disney Records
Listasijoitukset
  Billboard 200: 7.
Hannah Montanan muut julkaisut
| Hannah Montana 2 2006 | Hannah Montana 2: Non-Stop Dance Party 2008 | Best of Both Worlds Concert 2008 |
Hannah Montana 2: Non-Stop Dance Party on yhdysvaltalaisen näyttelijä-laulaja Miley Cyrusin ensimmäinen remix-albumi. Kyseisen albumin hän on tehnyt Hannah Montanan roolihahmossa. Albumi julkaistiin 29. tammikuuta 2008 ja levy-yhtiönä toimi Walt Disney Records.
Tämä CD sinältää bonuskappaleen "Chris Cox Megamix". Tämä bonuskappale sisältää live-esiintymisiä Lontoon konsertilta ("Nobody's Perfect" ja "Life's What You Make It"), kuvia ja printattavia juhlakutsuja. Wal-Martin julkaisu sisältää bonuskappaleen: remix-version kappaleesta "This Is the Life".
Walt Disney Recordsin virallinen verkkosivusto loi Hannah Montana: Make-a-Mix -pelin mainostaakseen kyseistä albumia.
Kappaleet

One in a Million
True Friend
Old Blue Jeans
Make Some Noise
Nobody's Perfect
Rock Star
Life's What You Make It
We Got the Party
You and Me Together
Bigger Than Us
Chris Cox Megamix
This is the Life (bonuskappale, Wal-Mart exclusive)
Listasijoitukset

| Lista (2008) | Sijoitus |
| --- | --- |
Brasilian albumilista: -
U.S. Billboard 200: 7
U.S. Tanssi/elektronialbumit: 1
U.S. Lastenalbumit: 1
Gabriel Charles Palmer-Buckle

Gabriel Charles Palmer-Buckle vuonna 2010.
Gabriel Charles Palmer-Buckle (s. 15. kesäkuuta 1950) on ghanalainen roomalaiskatolinen arkkipiispa. Hänet vihki papiksi Accran hiippakuntaan Dominic Kodwo Andoh 12. joulukuuta 1976, ja 6. heinäkuuta 1992 hänet nimitettiin Koforiduan hiippakunnan piispaksi. Piispaksi vihkimininen seurasi 6. tammikuuta 1993. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.
Palmer-Buckle sai 30. maaliskuuta 2005 nimityksen Accran arkkihiippakunnan arkkipiispaksi.
Heinälampi (Kyyjärvi)

| Heinälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi, Karstula
Koordinaatit:  62°57′00″N, 24°30′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskuoja:  oja Sarantajärveen 
Järvinumero:  14.645.1.002
Mittaustietoja
Pinnankorkeus:  197,5 m  
Pituus:  580 m  
Leveys:  180 m  
Rantaviiva:  1,365 km  
Pinta-ala:  8,06 ha  
Tilavuus:  0.000018 km³ 
Keskisyvyys:  0,22 m  
Suurin syvyys:  0,7 m  
Saaria:  ei saaria 
 fiHeinälampi 
Heinälampi  on Keski-Suomessa Kyyjärvellä ja Karstulassa Kontiokankaan lähellä sijaitseva lampi.
Maantietoa

Lampi on 580 metriä pitkä, 180 metriä leveä, ja sen pinta-ala on 8,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 17 600 kuutiometriä. Sen keskisyvyys on 0,2 metriä ja suurin syvyys on 0,7 metriä. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Napolanjoen valuma-alueeseen (14.645) se kuuluu. Lammen vedenpinnan korkeus on 197,5 metriä mpy.
Félicien-César David

Félicien-César David
Félicien-César David (13. huhtikuuta 1810 Cadenet – 29. elokuuta 1876 Saint-Germain-en-Laye) oli ranskalainen säveltäjä. Hän jäi orvoksi viisivuotiaana, kouluttautui kuoropoikana Aix-en-Provencessa ja työskenteli siellä joitain vuosia ennen muuttamista Pariisiin vuonna 1830. Pariisissa hän pääsi Pariisin konservatorioon. Hän liittyi vuonna 1832 saint-simonilaisen yhteisön jäseneksi Pariisin lähellä. Yhteisö kuitenkin suljettiin ja sitä johtanut Barthélemy-Proper Enfantin vangittiin; jotkut kannattajat päättivät lähteä muille maille, ja myös David vietti Egyptissä lähes kaksi vuotta ennen paluutaan kotimaahansa.
Félicien-César Davidin läpimurtoteos oli Le Désert, kolmiosainen sinfoninen oodi tenorille, puhujalle, kuorolle ja orkesterille. Sen sanat ovat Auguste Collinin. Teos esitettiin ensimmäistä kertaa Pariisissa 8. joulukuuta 1844. David saavutti suosiota myös oopperallaan Lalla Roukh, joka esitettiin ensimmäistä kertaa 12. toukokuuta 1862. Davidista tuli Kunnialegioonan Officier vuonna 1862.
Davidin tyyli oli itämainen ja eksoottinen. Hän vaipui kuitenkin unohduksiin pian kuolemansa jälkeen.
Aiheesta muualla

Notable Names Databasen kuvaus Félicien-César Davidista (englanniksi)
Heinälampi (Keuruu, Kömi)

| Heinälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°22′36″N, 24°25′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskujoki:  ei laskuojaa 
Järvinumero:  35.483.1.035
Mittaustietoja
Pinnankorkeus:  163,1 m  
Rantaviiva:  0,455 km  
Pinta-ala:  1,005 ha  
Saaria:  ei saaria 
 fiHeinälampi 
Heinälampi  on Keski-Suomessa Keuruulla Kömin kylän lähellä sijaitseva lampi.
Maantietoa

Lammen pinta-ala on 1,0 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 163,1 metriä mpy.
Gogolin (kunta)

| Gogolinin kunta (Gmina Gogolin) Gemeinde Gogolin |
| --- | --- |
 Odrowążin kylää
 lippu:  vaakuna
   Kunnan sijainti Krapkowicen piirikunnassa
 Gogolinin kunta
 Koordinaatit: 50°29′N, 18°01′E 
Valtio:  Puola
Voivodikunta:  Opole
Piirikunta:  Krapkowice
 – Pormestari:  Joachim Wojtala
Pinta-ala:  
 – Kokonaispinta-ala:  101 km²
Korkeus:  korkein kohta 256 m
Väkiluku (2019):  12 662
 – Väestötiheys:  126 as./km²
Suuntanumero(t):  (+48) 77
Rekisterikilpi:  OKR
 
 Verkkosivut 
Infobox OKVirheellinen NIMI-arvo: 
Gogolin (Gmina Gogolin, saks. Gemeinde Gogolin) on kaupungin sisältävä maalaiskunta Krapkowicen piirikunnassa Puolassa. Sen väkiluku oli vuoden 2019 lopussa 12 662. Kunnan hallintokeskus on Gogolinin kaupunki.
Kunnan kartta.
Gogolinin kunnan yhdeksän kylää ovat Chorula, Malnia, Odrowąż, Górażdże, Kamień Śląski, Kamionek, Dąbrówka Dolna, Zakrzów sekä Obrowiec. Sen pinta-ala on noin 101 neliökilometriä. Tärkeimmät kunnan aluetta halkovat liikenneyhteydet ovat voivodikunnan tiet 409, 423 ja 424, A4-moottoritie sekä rautatielinjat 132 ja 136. Gogolinin kunta rajautuu Izbickon, Krapkowicen, Strzelce Opolskien, Strzeleczkin, Tarnów Opolskin ja Zdzieszowicen kuntiin.
Gogolinin kunta sijaitsee Sleesian alangon ja Sleesian ylängön alueiden yhtymäkohdassa. Sen pinta-alasta noin 48 prosenttia on maatalouskäytössä ja noin 36 prosenttia metsää ja metsämaata. Suurin osa kunnasta sijaitsee 175–210 metrin korkeudella merenpinnasta. Korkein kohta sijaitsee kunnan itäosassa Szpica-vuorella, noin 256 metrin korkeudessa.
Vuoden 2019 joulukuussa 51,9 prosenttia Gogolinin kunnan asukkaista oli naisia ja 48,1 prosenttia miehiä. Alle 18-vuotiaat muodostivat kunnan väestöstä 17,1 prosenttia, työikäiset 63,3 prosenttia ja eläkeikäiset 19,6 prosenttia. Väestön keski-ikä oli 42,0 vuotta. Vuoden 2011 väestönlaskennassa kunnan väestöstä 19,7 prosenttia oli saksalaisia. Kunnan työttömyysaste oli vuoden 2019 lopussa 5,2 prosenttia.
Aiheesta muualla

Kuvia tai muita tiedostoja aiheesta Gogolinin kunta Wikimedia Commonsissa
Gmina Miejsko-Wiejska Gogolin (pdf) Opolen tilastokeskus. (puolaksi)
Heinälampi (Perho, Salamajärvi)

| Heinälampi |
| --- | --- |
Valtiot:  Suomi
Maakunnat:  Keski-Pohjanmaa
Kunnat:  Perho
Koordinaatit:  63°20′11″N, 24°37′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskupuro:  Heinäpuro Erijärveen 
Järvinumero:  14.454.1.008
Mittaustietoja
Pinnankorkeus:  176,2 m  
Pituus:  390 m  
Leveys:  260 m  
Rantaviiva:  1,143 km  
Pinta-ala:  6,815 ha  
Saaria:  ei saaria 
 fiHeinälampi 
Heinälampi  on Keski-Pohjanmaalla Perhossa  Salamajärven lähellä sijaitseva lampi.
Maantietoa

Lampi on 390 metriä pitkä, 260 metriä leveä, ja sen pinta-ala on 6,8 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Alajoen valuma-alueeseen (14.454) se kuuluu. Lammen vedenpinnan korkeus on 176,2 metriä mpy.